Rikunarita-ORG/Wikinium huggingface dataset:
# Evemiye

Evemiye kɛna alɩwaatʊ taa alɩwaayʊʊ nakʊyʊ nɛ kɩkɩla ñɩɩyʊʊ kɛ ɖaalʊʊ. Ñɩɩtʊ 24 ñalakɩna evemiye kʊɖʊmɖɩyɛ. Pʊtɔɔbʊʊ se evemiye kʊɖʊmʊʊ taa lɛ, ñɩɩtʊ 24 wɛna nɛ ñɩɩtʊ 24 ñalakɩna evemiye kʊɖʊmɖɩyɛ. Evemiye taa ñɩɩtʊ 12 makɩ lɛ, pɔtɔŋ se wɩsɩ siɣaa. Ɛlɛ siŋŋŋ taa lɛ, yee pakpakʊʊ evemiye tɛʊ feŋuu yɔɔ yɔ, evemiye paɣzʊʊna tɛbɩyɛ nɛ piwolo pɩsɩɩna wɩsɩ ɖʊʊ.

Pʊtɔbʊʊ se pɛtɛyɩ evemiye kɛ nabʊlɛ taa: wɩsɩ taa nɛ ɖoo taa. Afema lʊbɛ ñalakɩna kpɩtaʊ kʊɖʊmʊʊ nɛ kpɩtaʊ taa paa evemiye nɖi lɛ nɛ ɖɩ-hɩɖɛ nɛ afema anaa yɔ:

* hodo
* piya
* cɩla
* sarakawaɣ
* kemeɣa
* mazaɣ
* kujuka

Kɛteŋa kpeekpe ajɛya fɛyɩna efema kʊɖʊma pɩlɩɩna paa ɛjaɖɛ nɖɩ lɛ ɖi-lone taa nɛ pɩtasɩ pɩlɩɩna alɩwaatʊ ndʊ tɩtalʊʊ ɖɔɖɔ yɔ. Ajɛya naayɛ wɛna tɛtʊ polenaa yɔɔ, nɛ peeɖe lɛ, evemiye pɩzʊʊ ɖɩtalɩ ɛzɩ fenasɩ loɖo yɔ.
# Alɩwaatʋ

2010-07-20 Black windup alarm clock face
Alɩwaatʋ yekina nɛ ɖɩnaɣ se lɛɣzɩtʋ wɛ kedeŋa yɔɔ cɩnɛ. Ɛyʋ pɔsaa se ɛtɩlɩ mbʋ alɩwaatʋ kɛna kpem yɔ. Ɛyʋ pɔzʋʋ se ɛna se alɩwaatʋ kɛ kedeŋa pʋyʋ keem yaa ɛyʋ tɩŋɩna ɛ-lɔnsɩnɖɛ yɔɔ nɛ ɛmaɣzɩ nɛ ɛɖʋ-tʋ yem.

Paa ɛyʋ eecosi suwe yɔ, ɖɔm ɛɛnɩɣ. Pʋ-tɔbʋʋ se ɛyʋ ɛɛtɩlɩɣ ɖeyi ɖeyi mbʋ alɩwaatʋ kɛna kpem yɔ. Tɔm cosuu tɩŋɛ tɛkɛ lɩmaɣza lɩzʋʋ : ɛyʋ lɛɣzɩɣ alɩwaatʋ lɛɣzʋʋ mbʋ yɔ wɛ wazaɣ pɩdɩɩfɛyɩ.

Paapɩzɩɣ pamaɣzɩ alɩwaatʋ ɛzɩ tɩwɛʋ yɔ. Pʋ-tɔbʋʋ se paapɩzɩɣ pamaɣzɩ-tʋ ɛzɩ pamaɣzɩɣ pʋyʋ yem yɔ. Pʋwɛɛ se ɖɩnɩɩ tɔm ndʋ tɩkɔŋ nɛ wayɩ yɔ tɩ-taa mbʋ payaɣ se alɩwaatʋ maɣzʋʋ yɔ hɔɔlʋʋ nakʋyʋ nɛ mbʋ pɩkɛ alɩwaatʋ maɣzʋʋ yɔ ɖɩjaɣyɛ naɖɩyɛ taa.

Nabʋyʋ ɛɛlaba nɛ pɩɖɛɛ nɛ nabʋyʋ ɖɔɖɔ ñatasɩ labʋ sɔnɔ, mbʋ pɩlaba nɛ pɩɖɛɛ yɔ nɛ mbʋ pɩlaba sɔnɔ yɔ, pɩ-hɛkʋ taa maɣzɩtʋ kɛɣna kɩyakɩŋ. Pʋ-tɔbʋʋ se, ɖɩkpaɣ ɛzɩ nabʋyʋ laba hodo nakʋyʋ wiye. Lɛɛbʋ ñala mazaɣ nakɛyɛ wiye. Yee pamaɣzɩɣ alɩwaatʋ ndʋ tɩwɛ hodo nɛ mazaɣ pɛ-hɛkʋ taa kɔyɔ, pɔtɔŋ se tɔm ndʋ tɩɩlaba hodo wiye nɛ ndʋ tʋtʋ ñala mazaɣ wiye yɔ, pɛ-hɛkʋ taa kɩyakɩŋ naanza wɛna.

Wooden hourglass 3
Alɩwaatʋ maɣzʋʋ lɛɣzɩ paa ɖooye ɛyʋ wezuu caɣyʋ. Pɩlɛɣzɩ ɖɔɖɔ ɛyʋ tisuu Ɛsɔ sɛtʋ yɔɔ nɛ pɩtɛ pɩlɛɣzɩ ɖɔɖɔ ɛ-lɔnsɩnɖɛ kpɛlɛkʋʋ. Alɩwaatʋ maɣzɩtʋ lɛɣzɩ sakɩyɛ ɖɔɖɔ tɩlɩtʋ kpɛlɛkʋʋ piliŋa nʋmɔʋ taa.

Tɩlɩtʋ kpɛlɛkʋʋ piliŋa ñɔtɔŋ se alɩwaatʋ kɛna wɛtʋ natʋyʋ yaa kawɩlaɣ tɛ maɣzɩtʋ. Piyele ɖama tʋʋzʋnaʋ tɛ kɛʋ piliŋa cɔlɔ lɛ, mbʋ payaɣ se alɩwaatʋ yɔ, pɩlɩɣna paa weyi ɛnaɣ naʋ mbʋ yɔ pʋ-cɔlɔ. Piliŋa ŋga, kakaɖɩɣ kpayɩ se tomiye naɖɩyɛ wɛ alɩwaatʋ nɛ loniye pɛ-hɛkʋ taa siŋŋ.

Samaɣ ndɩ ndɩ taa ɛyaa sakɩyɛ tɔŋ se mbʋ pɩɖɛwa yɔ, pɩwɛ wayɩ nɛ mbʋ pʋkɔŋ yɔ, pʋpʋ ñɛwɛɛ ɛsɩndaa. Ɛlɛ, aymara samaɣ taa ñɩma ñɛlɛɣzɩɣ pɩtɛ alɩwaatʋ ńdʋ. Paba ñɔtɔŋ se mbʋ pɩɖɛwa yɔ, pasɩma-pʋ. Pʋwɛna ɛyʋ ɛsɩndaa kiŋ nɛ piyele mbʋ pɩtatɩɩkɔmda yɔ, paasɩ-pʋ, yee mbʋ pʋwɛna ɛyʋ wayɩ kiŋ.

Standard Time Zones of the World (August 2013)
Alɩwaatʋ wɛna tɔbʋʋ nɩʋ nabʋlɛ taa. Nabʋyʋ taa kɔyɔ, ɛyʋ ɖɔŋ nɛ ewokina alɩwaatʋ tɛ sizika cɔlɔ kiŋ  ewoki you nakʋyʋ loluu. Yaa nabʋyʋ taa lɛ, pʋyʋ kɩtalɩm wokiŋna ɛyʋ yɔɔ kiŋ : nʋmɔʋ haʋ ñɔtaa kɛlɛ…
# Kooree Hadɛ Kiŋ

|  |
| --- |
| **Kooree Hadɛ kiŋ** Corée du Sud |
|  Kooree Hadɛ kiŋ tɛlɛŋa  |
|

|  |  |
| --- | --- |
|  Kooree Hadɛ kiŋ Kɩɖaʋ kɩdɛɛka |  Kooree Hadɛ kiŋ Ɛjaɖɛ tɛ tampaɣ |

 |
| Tʋmɩyɛ taa kʋnʋmɩŋ: | Sewuli |
| Tɛtʋ sɔsɔtʋ: | . |
| Ɛjadɛ kɛ mbʋ yɔ: | . |
| Ɛjaɖɛ ñʋʋdʋ: | Ɖoɖoo Moon Jae-in |
| Ɛjaɖɛ walanzɩ: | 100,210 km² |
| Samaɣ ñʋʋ: | 50,801,405 (2015) |
| Tɛtʋ hɔɔlʋʋ samaɣ ñʋʋ: | 505.1 km² |
| Internet nimaɣ: | . |

**Kooree Hadɛ kiŋ** ɛjaɖɛ wɛ Aazii nɛ wɩsɩ ɖɩlɩyɛ taa kiŋ nɛ kɩ-tɛ tɛtʊ sɔsɔtʊ payaɣ se Sewuli. Kooree hadɛ kiŋ ɛjaɖɛ taa ɛyaa yɔɔdɩɣ kʊnʊŋ ŋgʊ yɔ ŋgʊ payaɣ se koore; pɩkazɩ nɛ liidiye nɖɩ pɔtɔkɩ yɔ nɖɩ lɛ wooŋ. Kooree hadɛ kiŋ ɛjaɖɛ sɩna Kooree hayʊ nɖɛ nɛ kilomɛtanaa ɛzɩ 238 yɔ. Yeee pakpaɣ kedeŋga kpeekpe kɔ yɔ, Kooree hadɛ kiŋ ɛjaɖɛ nɖɩ ɖɩkɛ hiu nɛ naalɛ ñɩnɖɛ kɩ-ñɩm tɔm taa.

Kooree hadɛ kiŋ ɛjaɖɛ taa ɛyaa wɛ laŋhɛzɩyɛ taa lɛɛlɛyɔ pɩkɩlɩ ɛzɩ ɖooo lɛ yɔ mbʊ pʊ-yɔɔ yɔ pɩnaɣ 1961 taa lɛ mba paawɛ tɛtʊ sɔsɔtʊ taa yɔ mɩnɩʊ yɔɔ lɛ 28 nɛ pɩnaɣ 2011 taa lɛ, mɩnɩʊ yɔɔ lɛ tɛtʊ sɔsɔtʊ taa mba talɩɣ ɛzɩ 83 yɔ. Kooree hadɛ kiŋ ɛjaɖɛ taa ya wɛ miliyɔɔnaa 49 nɛ pa-taa lɛ ɛyaa ɛzɩ miliyɔɔna 22 wɛ tɛtʊ sɔsɔtʊ taa.

Tɛtʊ ndʊ tɩ-taa ɛyaa ɖɛ ɛzɩ miliyɔɔnaa ɛzɩ 750 kɛ pɩnaɣ 2005 yɔ, mbʊ yɔ tɛtʊ tʊnɛ tɩ-taa ɛyaa kɔ yɔ: Sewulɩ (10 350 000), Pusaŋ (3 680 000), Inzeyɔŋ (2 580 000), Tayeguu (2 565 000), Tayezeyɔŋ (1 475 000), Kɩwanzuu (1 415 000), Suwɔŋ (1 240 000), Koyaŋgɩ (1 200 000), Seyɔŋñam (1 030 000), Ulsaŋ (960 000), Puuseyɔŋ (830 000).

Mɩsɩ kʊm fenaɣ 15 pɩnaɣ 2000 ŋgʊ wiye kɛ Kooree Hadɛ kiŋ ñʊʊtʊ Kim Dae-jung nɛ Kooree Hayɩ kiŋ ñɩnʊ Kim Jong-Il pekpeelaɣ nɛ panɩɩna ɖama se you nakʊyʊ ɛtaatasɩ wɛʊ pɛhɛkɛʊ taa pɩcɩyʊ-wɛ mbʊ paa ɛzɩmtaa. Ɛlɛ, lakɩŋ fenaɣ kɩyakʊ 12 wiye pɩnaɣ 2004 kɛ Kooree Hadɛ ñɩma kpaɣ paɣtʊ natʊyʊ yem tuda se Kooree Hayʊ ñʊʊtʊ Roh Moo-hyun ɛɛtaatasɩ naŋgbaŋa fɛyʊ kɛ pɛ-tɛ ɛlɛ pɩkɔma nɛ pɩlakɩ ɛzɩ fenasi naalɛ mbʊyɔ lɛ, ɖomaɣ fenaɣ 14 wiye pɩnaɣ kʊɖʊmaɣ ŋga kewiye lɛ, paɖɩzɩ paɣtʊ ndʊ.
# Kooreyɛ kʊnʊŋ

Kooreyɛ kʊnʊŋ pɔyɔɔdʊʊ kooree ejaɖɛ taa, nɛ Siini kamaɣ yɔɔ ageetaa ndɩ ndɩ taa ɛzɩ Yanbian taa mbʊ yɔ nɛ Aŋgbaa wena a-da ɛyaa kʊya nɛ pɛlɛzɩ tɛtʊ yɔ, kɔzɩ kɔzɩ Japɔŋ nɛ Siini (Pékin nɛ Shandong) nɛ Ruusii nɛ Ositraalii nɛ Etaazuunii nɛ Fransɩɩ nɛ kɩ-kɛ kʊnʊŋ sɔsɔʊ kɛ Koree nɛ Hayʊ kiŋ nɛ Kooree nɛ Hadɛ Kiŋ taa.

Kooreyɛ kʊnʊŋ tɛ cɔlʊʊtʊ wɛ ndɔncɔlɩyɛ. Kʊnʊmɩŋ yɔɔ ñɩnɩyaa sakɩyɛ maɣzɩ se kɩ-kɛ kʊnʊŋ ŋgʊ kʊwɛ kɩyeke koŋ kɩfɛyɩna kɩlɩʊ nakʊyʊ ɛjaɖɛ yɔɔ cɩna, lalaa tɔŋ se kɩlɩna altaïque cejewaa agbelaa taa. Papɩza pehɩʊ palɩzɩ se kɩ-nɛ Japɔnɩɩ kʊnʊŋ pɛwɛna wɛtʊ kʊyʊmʊtʊ natʊyʊ.

Hangeul masɩ pamana kooreyɛ kʊnʊŋ , ɖɔɖɔ Hanja waa masɩ wɛ kʊnʊŋ ŋgʊ kʊ-tɔmpee taa. Hɔɔlʊʊ sɔsɔʊ nakʊyʊ tɔmpee lɩna ̀Sɩnɩyɔɔ kʊnʊŋ taa.
# Ruusii kʊnʊŋ

Ruusii kʊnʊŋ tɛ nɛ Sɩlavɩ wɩsɩ ɖɩlɩyɛ taa kɩŋ Ɛndɩ-Erɔpʊ kʊnʊmɩŋ cejewiye taa, ɖeeɖe ɖɔɖɔ Ukranien nɛ Bielorusse pɛtɛ yɔ. Ɛyaa mba panɩʊ kʊnʊŋ ŋgʊ ɛzɩ palʊla-wɛ kɩ-taa yɔ pɛcɛzaa miliiyɔɔ waa 280.

Kɩ-kɛ Ruusii ajɛyaa kɩgbɛdʊʊ tɛ kewiyaɣ kʊnʊŋ nɛ kɩ-kɛ ajɛyaa anɛ yɔ Bielorussie nɛ Kazakisitani nɛ Kirghizistan tɛ kewiyaɣ kʊnʊŋ lɛɛkʊ. Rusɩɩ kɛ ɖɔɖɔ ajɛyɛɛ wena a-wɛ a-tɩ yɔɔ a-tɛ kɩgbɛndʊʊ taa kʊnʊŋ.

Ruusii yɔɔdʊʊ ɖɔɔ siŋ Ukurɛnɩ agetaa naayɛ taa kɔzɩ haɖɛ yɔ nɛ wɩsɩ ɖɩlɩyɛ taa yɔ kiŋ nɛ Kɩyɛɛvɩ tɛtʊ sɔsɔtʊ taa. Ruusii kɛ ONU taa kewiyaɣ kʊnʊŋ.

Ruusii kʊnʊŋ lɩna Sɩlavɩ agbelaa kʊnʊmɩŋ taa nɛ kɩkpaɣ kɩ-tɩ nɛ Sɩlavɩ kɩbɩnʊʊ taa. Pɩlɩna Sɩlavɩ samaɣ kʊnʊŋ yɔ lɛ, Cɔɔcɩ kʊnʊmɩŋ lɩɩ, sɩlavɔnɩ Yeesu ŋgbɛɣɛ yaa kɩlaʊ kɩbɩnʊʊ nɛ ɛjaɖɛ tɛ kʊnʊmŋ sakɩyɛ lɩɩna Sɩlavɩ kʊnʊmɩŋ ndɩ ndɩ cɔlɔ.

Ruusii kɩbɩnʊʊ pɔyɔɔdɔɔ kpaɣɖʊ kagbanzɩ nɛ kpaɣɖʊ hɩʊ nɛ naanza taa Sɩlavɩ wɩsɩ ɖɩɖʊyɛ agbelaa kʊnʊmɩŋ taa. Cɔɔcɩ taa Sɩlavɔnɩ pɩsa kɩcaɣ nɔnɔ tɛ Ruusii yɔ pɩŋ.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| А а | Б б | В в | Г г | Д д | Е е | Ё ё | Ж ж | З з | И и | Й й |
| К к | Л л | М м | Н н | О о | П п | Р р | С с | Т т | У у | Ф ф |
| Х х | Ц ц | Ч ч | Ш ш | Щ щ | Ъ ъ | Ы ы | Ь ь | Э э | Ю ю | Я я |
# Tayi Kʋnʋŋ

Tayi kɛna Tayi kadayi pɩlʊʊ taa kʊnʊŋ nakʊyʊ ŋgʊ pɔyɔɔdʊ Tayilandi ɛjaɖɛ taa yɔ. Kʊnʊŋ pawɩlʊ sukulinaa taa nɛ pɔyɔɔdʊ komina tʊma taa. Tayilandi ɛjaɖɛ taa lɛ mba payaɣ-wɛ se Tayi Siyamua yɔ pɛwɛ ɛjaɖɛ nɖɩ ɖɩ-hɛkʊ taa nɛ pawɛ ɛzɩ ɛyaa miliyɔoɔnaa nɛɛlɛ nɛ nɛɛlɛ nɛ kakpanzɩ pɛ-hɛkʊ taa yɔ.

Mba wɛna kewiyaɣ yɔɔ nɛ mba kpaɣna pakʊnʊŋ nɛ paɖʊ se ŋgʊ pʊwɛ se pawɩlɩ sukulinaa taa nɛ pɔyɔɔdɩ komina taa nɛ pamaɣ-kʊ ɖɔɖɔ aseɣla tɔm heyu takayɩsɩ taa. Ɛjaɖɛ nɖɩ ɖɩ-taa lɛ pɔyɔɔdʊ kʊnʊmɩŋ lɛɛŋ ɖɔɖɔ nɛ ɩ-daa kɔyɔ: Isaŋ, Muwaŋ, Pak tayi. Ɛjaɖɩ nɖɩ ɖɩ tɛ wɩsɩ ɖɩ-lɩkyɛ nɛ hayʊ kiŋ kɛ pɔyɔɔdʊ-kʊ nɛ mba pɔyɔɔdʊ -kʊ pɛwɛ ɛyaa ɛzɩ miliyɔɔna 15 nɛ 20 pa-taapiyele nɛ muwaŋ lɛ Tayilandi nɛ hayʊ kɩŋ pɔyɔɔdʊ-kʊ nɛ hɔɔlʊ ŋgʊ kɩ-taa pʊŋ kɩlɩna wɛʊ.
# Sewuuli

Sewuuli
Tɛtʊ tʊnɛ tɩ-taa ɛyaa kpɛnda miliyɔɔnaa 25 620 000, yee pɛkpɛndɩna ageeta wena acɔ-tʊ nɛ ataa yɔ; ɛlɛ yee pɩkɛ tɛtʊ ndʊ tɩ-taa ɛyaa ɖeke yɔ, pɛkpɛnda miliyɔɔnaa 10 140 000. Ɛyaa pɛnɛ, pa-taa lɛ akɔma kpɛnda 255 501. Kɩgalʊʊ kʊnɛ, paakala-kʊ saŋayɩŋ fenaɣ 31 pɩnaɣ 2013.

Keteŋa kpeekpe taa lɛ, tɛtʊ tʊnɛ tɩkɛ natʊtozo ñɩndʊ ɛyaa ɖɔʊ taa. Pʊtɔbʊʊ se tɛtʊ kacalaɣ ñɩndʊ ndʊ tɩ-taa ɛyaa kɩla ɖɔʊ yɔ ndʊ lɛ, Tokiyo nɛ natʊlɛ ndʊ lɛ Mɛkisiikoo. Tɛtʊ nanza ñindʊ lɛ Niyuu Yɔrɩkɩ. Tɛtʊ tʊnɛ tɩ-walanzɩ landammm taa wɛ ɛzɩ ɛkɩtaarɩnaa 60 552 yaa kɩlomɛtanaa 605,52.